Grùmoło

Grùmoloo sevente altre varianse e grafie Grùmoło, (nome ufisałe in itałian: Grumolo delle Abbadesse) xe on comun de 3 311 abitanti de ła provincia de Vicensa.

 Storia 
 Toponimi 
El nome del Comun el vien dal łatin grumŭlus, diminutivo de 'grumus "mucio de tera" ("mucchio di terra" in itałian), "colle".

 Evo de Mexo 
No xe restà nisun documento che  el dixe che a Grùmoło ghe sie stà on casteło, che parò ghe jera de seguro, parché el resulta anoverà tra chei vescoviłi che el diploma inperiał de Oton III del ano 1000 l'esentava da ła tasa del fodro.

Secondo ła tradision riferia dal Maccà, l'antigo casteło se catea inte el sito de ła cèxa parociał de ancò.

Inte el 1004 el vescovo Liudigerio el da a ła abasia de łe monache benedetine de San Piero de Vicènsa. L'abasia ga bonificà dei tereni e prosiugà łe pałudi e ga costruìo dei canałi.

L'antica pieve de Santa Maria ła cipea rento łe capełe, deventà po cèxe parociai, dei Santi Gervasio e Protasio de łe Tori, de San Martin de Lerin, de Santa Maria de Maroła, de San Michele de Sarmego, de San Piero Intrigogna, de San Michele de Grantortin, de Santa Maria de Casałe de Settecà e chea de San Zenon de Rasega. Ła cèxa ła gera cołegià e ła giurisdision de łe monache benedetine ła xe 'ndà vanti fin el 1797, co ła cadua de ła Republica Vèneta e l'arivo de łe trupe napołeoniche.

Verso ła metà del Trexento, durante ła sioria scałixera, el teritorio de Grumolo el xe stà sotoposto, soto l'aspeto aministrativo, al Vicariato siviłe de Camisan e tałe el rimase, anca inte el età de ła Republica Vèneta, sin a ła fin del XVIII secoło.

 Monumenti e loghi de interese 
 Architeture religioxe  
 Cèxa parrocchiale de Santa Maria Assunta, a Grùmoło
 Inte el corso dei secoli la cèxa la xe stà ricostruia na prima volta inte i ani 1220-1250, restaurà inte el 1551, allungà e innalzà inte el 1836, restaurà assieme al campaniłe tra el 2007 e el 2011.
 Cèxa parrocchiale de San Michele Arcanxelo, a Sarmego
 Restaurà e amplià inte el 1856, la conserva na "Madona col Banbin in trono e i do San Joani", opera firmà da Bartolomeo Montagna e la "Pietà", un grupo de sette grandi figure de teracota dipinta risalente ai secoli XV-XVI
 Cèxa de San Silvestro (XVIII secolo), a Vancimujo
 Cèxeta de San Zeno (sec. VIII-XII-XVII), in località Rasega

 Architeture civiłi 
A Grùmoło:
 Vila Canal, 45.511274°N 11.657815°E
 Dimora seicentesca de ispirasion paładiana, costruia come residensa estiva dea la fameja patrisia venesiana Badoer - Canal, nea campagna visentina tra le risaie e le roge de risorgiva
Intel la frasion Vancimujo se trovan:
 Vila Chiericati, de Andrea Palladio (1550)
 Vila Da Porto Rigo, del XVI secolo e de forme paładiane.
 Vila Lioy, acanto a la precedente. Costruia ne l'Ottocento in forme neoclasiche
Fra Vancimujo e Sarmego ghe xe altre vile:
 Vila Godi Piovene, 45.498724°N 11.664939°E
 Edificà inte el 1597, su disegno de l'architeto Vincenzo Scamozzi, co annessa capeła gentilisia del XVIII secolo, attribuia ad Antonio Pizzocaro o a Carlo Borella, detta “la Favałina”, dal nome del fossà chel se trova de fronte a essa
 Vila Fracasso Lampertico, de fin Setecento

 Società 
 Evołusion demografega 

 Cultura  
 Istrusion 
A Grùmoło ghe xe do scołe de l'infansia (de cui una privà), na scoła primaria e una scoła secondaria inferior.

Intel capologo ghe xe anca la Biblioteca civica, che la fa parte de la rete de biblioteche visentine.

 Avegnimenti 
Al terzo fin de la setimana de setenbre de ogni anno a Grùmoło el se tien la tradisional e ormai rinomà sagra paesana "Festa del riso", giunta a la 30ª edision inte el 2016 (del novo arco de la sagra)

 Persone łegà a Grumoło 
 Paolo Lioy (Vicensa, 1834 – Vancimujo de Grùmoło, 27 gennaio 1911), naturalista, patriota e połitico itałian.
 Giuseppe Ausilio Bertoli (Grùmoło, 1945), scritore.

 Zeografia antropica 
Le frasion del comune de Grùmoło le xe Sarmego e Vancimujo.

Altre locałità o contrade le xe: Al Passo, Baruchelle, Bottegon, Ca' Longa, Case sparse, Giardini, Grezzi, Leopardi, Monteverdi, Nicolin, Ponte del Becco, Ponte Settimo, Rasega, Scuole, Serenissima, Storte.

 Economia 
L'economia de Grùmoło, da secołi centro agricolo, el se basa su la produsion de cereałi e foragi co numerosi ałłevamenti bovini e suini. Tipica del logo la xe la produsion del riso, introdoto da łe monache benedettine fin dal Sinquecento. La varietà de Grùmoło - el viałone nano - el gà chicchi minuscołi ma la qualità, grasie a ła carateristiche del teren e de łe acque, la xe eccełente. 'Sto riso l'è diventà Presidio Slow Food'' e prodoto De.Co., sostenuo da ła Rejon Veneto.

Le atività industriali, oltre a serte inportanti aziende operanti inte ła produsion de atresature agricołe, łe xe łimitatà a picołe aziende ałimentari, ediłi e dee confesiòni

 Altri projeti 

 Linganbi foresti 

Categoria:Comuni de ła provincia de Vicensa